సుమలత

సుమలత అంబరీష్ (జ: ఆగష్టు 27, 1963) తెలుగు సినిమా నటి. ఈమె 200కు పైగా తెలుగు, తమిళ, కన్నడ, మలయాళ, హిందీ చిత్రాలలో నటించింది.

1963, ఆగష్టు 27న మద్రాసులో పుట్టి, బొంబాయి, ఆంధ్ర ప్రదేశ్ లలో పెరిగిన సుమలత గుంటూరులో జరిగిన ఒక అందాల పోటీలో నెగ్గిన తర్వాత తన 15వ యేట సినీ రంగములో ప్రవేశించింది. ఈమె తండ్రి వి.మదన్ మోహన్, తల్లి రూపా మోహన్. ఈమె ఆరు భాషలు మాట్లాడగలదు. తెలుగు సినిమాలే కాక తమిళ, కన్నడ, మలయాళ, హిందీ చిత్రాలలో కూడా నటించింది.
తెలుగులో తొలిచిత్రం విజయచందర్ హీరోగా నటించి, బాపు దర్శకత్వం వహించిన 'రాజాధిరాజు'. తర్వాత కృష్ణతో సమాజానికి సవాల్ లో నటించింది.

సినీ రంగములో 11 యేళ్లపాటు పనిచేసి డిసెంబర్ 8, 1992 న సహ కన్నడ నటుడు అంబరీష్ను ప్రేమించి పెళ్ళి చేసుకొని బెంగుళూరులో స్థిరపడింది. ఈమె అంబరీష్‌తో కలిసి ఆహుతి, అవతార పురుష, శ్రీ మంజూనాథ, కల్లరలి హూగవి మొదలైన కన్నడ సినిమాలలో నటించింది. ఈమెకు అభిషేక్ అని ఒక కొడుకు ఉన్నాడు.

చాలా వ్యవధి తరువాత తెలుగు సినిమాలలో 2006 లో వచ్చిన నాగార్జున చిత్రము బాస్లో ఈమె ఒక పాత్ర పోషించింది. గేమ్ సినిమాలో (మోహన్ బాబు) జడ్జి పాత్రలో కనిపించింది.

సుమలత 2024 జనవరి 20న హైదరాబాద్‌లో యునైటెడ్ టెక్నలాజికల్ రీసెర్చ్ యూనివర్సిటీ నుండి గౌరవ డాక్టరేట్ అందుకుంది.
సుమలత నటించిన తెలుగు చిత్రాలు

 ఉద్దండుడు
 ముద్దుబిడ్డ
పెళ్లీడు పిల్లలు (1982) - పూర్ణ
శుభలేఖ
 ఆలయశిఖరం (1983)
మెరుపు దాడి (1984) 
జస్టిస్ చక్రవర్తి
జననీ జన్మభూమి
ఖైదీ
అగ్నిగుండం
జాకీ
చట్టంతో పోరాటం
తాండ్ర పాపారాయుడు
వేట
పసివాడి ప్రాణం
అంతిమతీర్పు
 దొంగ కోళ్లు 
జయమ్ము నిశ్చయమ్మురా
శ్రుతిలయలు
గ్యాంగ్ లీడర్
రాజకుమారుడు
 శ్రీ మంజునాథ 
బాస్
అస్త్రం (2006)
 శ్రీరస్తు శుభమస్తు (2016)

రాజకీయ జీవితం
2019 ఎన్నికలలో సుమలత పార్లమెంటుకు స్వతంత్ర అభ్యర్థిగా కర్ణాటక  రాష్ట్రంలోని మాండ్య లోక్‌సభ నియోజకవర్గం నుంచి గెలుపొందినది.

 అవార్డులు 

 దేవర్ ఉత్తమ న్యూ ఫేస్ అవార్డు: ఈయి మారియా పరావైగల్ (1979) (తమిళం)
 స్పెషల్ జ్యూరీ నంది అవార్డు (ఉత్తమ నటి): శ్రృతిలయలు (1987) (తెలుగు)
 ఉత్తమ నటిగా సినీ అభిమానుల అవార్డు: శృతిలయలు (1987) (తెలుగు)
 ఉత్తమ నటిగా కేరళ ఫిల్మ్ క్రిటిక్స్ అవార్డు: న్యూఢిల్లీ, తూవనాథంబికల్ (1987) (మలయాళం)
 ఉత్తమ నటిగా లక్స్ అవార్డు: న్యూఢిల్లీ (1987) (మలయాళం)
 ఉత్తమ నటిగా సినీ అభిమానుల అవార్డు: న్యూఢిల్లీ (1987) (హిందీ)
 కేరళ ఫిల్మ్ క్రిటిక్స్ అవార్డు ఉత్తమ నటి: ఇసాబెల్లా (1988) (మలయాళం)
 హైదరాబాద్లోని యునైటెడ్ టెక్నలాజికల్ రీసెర్చ్ యూనివర్శిటీ ఆఫ్ అమెరికా (2024) గౌరవ డాక్టరేట్. 

మూలాలు

బయటి లింకులు
 సుమలత స్వీయ వ్యాసము
ఐ.ఎం.డీ.బీ లో సుమలత పేజీ

వర్గం:తెలుగు సినిమా నటీమణులు
వర్గం:నంది ఉత్తమ నటీమణులు
వర్గం:1963 జననాలు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:భర్త నుండి వారసత్వంగా రాజకీయాల్లోకి వచ్చినవారు